Η αιτιολογική διάσταση των Fasti του Οβιδίου
Creators: name: Κοφτερίδου, Γεωργία Ιωάννη
Publisher: name: Aristotle University of Thessaloniki
Year: 2019
Subjects: Λατινική ποίηση
Οβίδιος
Αιτιολογική διάσταση
Latin poetry
Ovid
Aetiological mode

description: Στους Fasti o Οβίδιος φαίνεται να ακολουθεί νέες ατραπούς σε σχέση με το προηγούμενο έργο του και να διερευνά άλλες δυνατότητες της ελεγειακής ποίησης. Αντικείμενο πραγμάτευσης της νέας ελεγείας του αποτελούν οι εορτές και επέτειοι του ρωμαϊκού ημερολογίου, ενώ πρωταγωνιστικό ρόλο στο έργο έχουν και οι εξηγήσεις κάθε ημερολογιακής καταγραφής. Ο κυρίαρχος ρόλος του αιτιολογικού στοιχείου στο έργο σε συνδυασμό με τη θεματική ποικιλία και την έντονη αφηγημα-τική διάσταση φαίνεται να το κατατάσσουν στο είδος της αιτιολογικής ελεγείας των καλλιμαχικών Αιτίων, όπως ήδη δηλώνεται υπαινικτικά μέσω της προγραμματικής causa του προοιμίου. Θέμα της παρούσας εργασίας αποτελεί η διερεύνηση της αιτιο-λογικής διάστασης των Fasti, των τρόπων με τους οποίους αξιοποιούνται οι causae στους Fasti, ώστε να φανεί και πώς οι Fasti διαφοροποιούνται από τα πρότυπά τους, πώς ο Οβίδιος αξιοποιεί και τροποποιεί το παράδειγμα του Καλλίμαχου και των άλλων προδρόμων του στην αιτιολογική ποίηση. Συγκεκριμένα, κατόπιν μιας σύντο-μης διερεύνησης της παράδοσης της αιτιολογίας στην αρχαία ελληνική και λατινική γραμματεία στο πρώτο κεφάλαιο, μέσω της οποίας παρουσιάζονται τα πρότυπα των Fasti και τα βασικά χαρακτηριστικά της αιτιολογίας τους, στο δεύτερο κεφάλαιο διε-ρευνώνται οι βασικοί θεματικοί άξονες του έργου, τα αίτια των μηνών, οι θρησκευ-τικές εορτές και τα αίτιά τους, οι επέτειοι και οι καταστερισμοί. Τέλος, το τρίτο κεφάλαιο πραγματεύεται τις κύριες αιτιολογικές τεχνικές της χρήσης πληροφοριο-δοτών, της ετυμολόγησης και της εναλλακτικής αιτιολόγησης, τους τρόπους με τους οποίους αξιοποιούνται από τον Οβίδιο και τα πρότυπά του καθώς και τους λόγους για τους οποίους επιστρατεύονται στο έργο, και την αιτιολογική ορολογία.
description: In Fasti Ovid seems to extend the range of the elegiac genre, including new themes in relation to his previous works. The subject-matter of his new elegy are the festivals and anniversaries of the official Roman calendar, while simultaneously the explanations of every calendrical entry play a very important part in the poem. The prominent presence of the aetiological element combined with the thematic variety and the distinct narrative dimension suggest that generically Ovid’s Fasti should be classified as aetiological elegy, the kind we find in Callimachus’ Aetia, as the programmatic causa in the proem implies. The aim of this study is to examine the multiple ways in which Ovid makes use of the causae in Fasti, as well as how he uses and adapts the paradigm that Callimachus and the other predecessors set for his aetiology. Specifically, preceded by a brief exposition of the literary tradition of aetiology in Greece and Rome in the first chapter, the second one centers around the main thematic categories of Ovid’s poem, namely the causae of the months, the religious festivals accompanied by their causae, the anniversaries and the catasterisms. Finally, the third chapter focuses on the three principal aetiological techniques, which Ovid applies in his treatment of the various causae in the poem, the use of informants, etymology and the practice of listing variant aetiologies, along with the aetiological terminology.